Pielikums

Ministru kabineta

 2016. gada    rīkojumam Nr.

**Deinstitucionalizācijas procesu atbalsta sistēma (1.kārta)**

**Projekta apraksts (kopsavilkums)**

.

Projekta virsmērķisir izstrādāt vienotu deinstitucionalizācijas procesa atbalsta sistēmu, pielāgojot iepriekš izstrādāto Labklājības ministrijas informācijas sistēmu Valsts sociālās politikas monitoringa informācijas sistēmas (SPOLIS) un Labklājības informācijas sistēmas (LabIS) iespējas, papildinot ar deinstitucionalizācijas pakalpojuma operatīvo datu ievades un apstrādes funkcionalitāti personificētā līmenī un agregējot pakalpojuma statistikas pārskatus plašai publiskai lietošanai nepersonificētā līmenī.

**Projektam ir izvirzīti šādi mērķi:**

**M1:** Radīt publiskās pārvaldes institūcijām, pašvaldībām un komersantiem vienotu deinstitucionalizācijas procesu atbalsta sistēmu, pielāgojot iepriekšējās Eiropas reģionālās attīstības fonda līdzfinansēto projektu kārtās izstrādāto informācijas sistēmu SPOLIS un LabIS iespējas, tās papildinot ar deinstitucionalizācijas procesu operatīvo datu ievades, apstrādes funkcionalitāti personificētā līmenī, salāgojot ar ārējo resursu datu avotiem un iegādājoties klēpjdatorus interviju datu ievākšanai un apstrādei uz vietas, pie klientiem;

**M2:** Attīstīt informācijas sistēmas SPOLIS funkcionalitāti, pilnveidojot sistēmas drošību ārējo lietotāju autentifikācijai un datu drošībai;

**M3:** Attīstīt informācijas sistēmas LabIS funkcionalitāti, pievienojot jaunus datu avotus no ārējiem informācijas sistēmu resursiem un papildinot statistikas pārskatu katalogu par labklājības nozari;

**M4:** Nodrošināt labklājības nozares statistikas datu pieejamību iedzīvotājiem, pašvaldībām, komersantiem un publiskās pārvaldes institūcijām nepersonificētā līmenī.

\_\_\_\_\_\_\_\_\_\_\_\_\_\_\_\_\_

\*Projekta ietvars paredz izveidot deinstitucionalizācijas procesa atbalstam Informācijas un komunikācijas tehnoloģiju rīku, pielāgojot un papildinot esošo informācijas sistēmu SPOLIS un LabIS kopēju funkcionalitāti, neradot jaunu informācijas sistēmu.

**Projekta mērķu sasniegšanai tiks veiktas šādas darbības:**

Lai sasniegtu projekta mērķi **-** izstrādāt un ieviest deinstitucionalizācijas procesu atbalsta sistēmu – projektā tiks īstenotas **aktivitātes**, kas būs savstarpēji saskaņotas gan iesaistīto informācijas sistēmu izmaiņu izstrādes laika posmos, gan biznesa procesu un tehnisko risinājumu kopsakarībās. Projekts paredz šādas aktivitātes:

1. **Deinstitucionalizācijas atbalsta sistēmas un nozares iesaistīto informācijas sistēmu attīstības konsultatīvais atbalsts,** t.sk., informācijas sistēmu SPOLIS un LabIS tehnisko specifikāciju izstrāde iepirkumiem, informācijas sistēmu funkcionalitātes izstrādes uzraudzība, projekta komunikācijas plāna izstrāde, informācijas sistēmu auditu veikšana un konsultācijas (M1-M5);
2. **Deinstitucionalizācijas** **procesa atbalsta funkcionalitātes izstrāde un ieviešana informācijas sistēmās SPOLIS un LabIS**, ieskaitot klēpjdatoru iegādi, projektējuma izstrādi, lietojamības testēšanu un ieviešanas autoruzraudzību (M1);
3. **Informācijas sistēmas SPOLIS funkcionalitātes papildinājumu izstrāde**, lai pilnveidotu sistēmas drošību, izstrādājot interfeisa funkcionalitāti ārējo lietotāju autentifikācijai un datu drošībai, kā arī papildinot valsts finansēto sociālo pakalpojumu datu apstrādes funkcionalitāti (M2);
4. **Informācijas sistēmas LabIS funkcionalitātes papildinājumu izstrāde**, lai nodrošinātu operatīvu sadarbību ar publiskās pārvaldes institūcijām, pašvaldībām, komersantiem un iedzīvotājiem, atbildot informācijas pieprasījumiem par nozari, kā arī lai nodrošinātu nepieciešamo atbalstu Labklājības ministrijas pārvaldes procesos (M3);
5. **Ārējo sistēmu izmaiņu izstrāde datu apmaiņai ar informācijas sistēmām** **SPOLIS un LabIS** t.sk., pašvaldību lietojumprogrammai SOPA un Nepilngadīgo personu atbalsta informācijas sistēmai (NPAIS) (M2, M3);
6. **Informācijas sistēmu SPOLIS un LabIS administratoru un lietotāju apmācība** (M1-M3);
7. **Papildu SAP licenču iegāde informācijas sistēmas LabIS lietotāju vajadzībām** (M3, M4);
8. **Projekta komunikācijas plāna īstenošana** (M1), atbilstoši Vispārējās regulas nosacījumiem, Ministru kabineta 2015.gada 17.februāra noteikumos Nr.87 „Kārtība, kādā Eiropas Savienības struktūrfondu un Kohēzijas fonda ieviešanā 2014.-2020.gada plānošanas periodā nodrošināma komunikācijas un vizuālās identitātes prasību ievērošana” noteiktajam, t.sk., izvietot vizuālo informāciju informatīvo plākšņu veidā vietās, kur notiek projekta īstenošana; publicēt preses relīzes par katra posma rezultātu sasniegšanu; organizēt videokonferences mērķauditorijai reģionos; izmantot sabiedrības informēšanai sociālo tīklu iespējas, veidojot projekta informatīvo materiālu publicēšanu.

**Pēc projekta pabeigšanas tiek plānots sasniegt šādus projekta rezultāta rādītājus:**

| **N.p.k.** | **Rezultāta rādītājs** | **Mēr-vienība** | **Sākot-nējā vērtība** | **Sasniedzamā vērtība 2 gadus pēc projekta beigām** | **Sasniedzamā vērtība 3 gadus pēc projekta beigām** |
| --- | --- | --- | --- | --- | --- |
| 1 | Komersantu, tai skaitā nevalstisko organizāciju un pašvaldību struktūrvienību īpatsvars no visiem komersantiem, kas apkalpo deinstitucionalizācijas mērķgrupas. | % | 0 | 70% | 95% |
| 2 | Pašvaldību īpatsvars no visām pašvaldībām, kas izmanto deinstitucionalizācijas un citu labklājības nozares statistikas atkalizmatošanas datu kopas | % | 0 | 75% | 98% |

**Īstenojot projekta darbības, tiek plānots sasniegt šādus iznākuma rādītājus:**

|  |  |  |  |  |
| --- | --- | --- | --- | --- |
| **N.p.k.** | **Iznākuma rādītājs** | **Mērvienība** | **Starpvērtība (2 gadi pēc projekta sākuma)** | **Sasniedzamā vērtība projekta beigās** |
| 1 | Pilnveidoti darbības procesi, t.sk., līdz 2018.gada 31.decembrim noslēgti līgumi ar piegādātāju par informācijas sistēmu izstrādi vai piegādi darbības procesu pilnveidošanai par 30% no pasākuma ietvaros pilnveidojamo procesu skaita | skaits | 6 | 12 |
| 2 | Izstrādātas un publicētas nozares informācijas atkalizmantošanas datu kopas, t.sk., pašvaldību vajadzībām to funkciju izpildei | skaits | 5 | 9 |
| 3 | Izstrādāta un ieviesta deinstitucionalizācijas procesu vienota atbalsta sistēma, papildinot informācijas sistēmu SPOLIS un LabIS, kā arī ārējo resursu funkcionalitāti, t.sk., pašvaldību lietojumprogrammai SOPA un Nepilngadīgo personu atbalsta informācijas sistēmai (NPAIS)  | Skaits | 1 | 1 |
| 4 | Funkcionāli pilnveidota informācijas sistēma LabIS, papildinot ar jaunu datu avotu rādītājiem no ārējiem datu avotiem | Skaits | 1 | 1 |
| 5 | Funkcionāli pilnveidota informācijas sistēma SPOLIS ar drošu ārējo lietotāju piekļuves risinājumu un papildināta valsts finansēto sociālo pakalpojumu datu apstrādes funkcionalitāte | Skaits | 1 | 1 |

**Projekta finansējuma kopējais apjoms:** 1 700 000 *euro*

**Projekta īstenošanas laiks (mēnešos):** 36 mēneši

**Saistība ar iepriekšējā plānošanas perioda projektiem, projekta lietderība un ieguldījums SAM rezultāta rādītājos**

Projekta ietvaros projektējamie un attīstāmie informācijas sistēmu SPOLIS un LabIS risinājumi funkcionāli papildinās un pilnveidos iepriekšējos plānošanas periodos Eiropas reģionālās attīstības fonda līdzfinansēto projektu „Vienotās Labklājības informācijas sistēmas (LabIS), nozares centralizēto funkciju informācijas sistēmu un centralizētas IKT infrastruktūras attīstība” (Nr.3DP/3.2.2.1.1/12/IPIA/IUMEPLS/001) un „Sociālās politikas monitoringa sistēmas pilnveide – SPP vienotās informācijas sistēmas izstrāde, ieviešana un e-pakalpojumu attīstīšana” (Nr. 3DP/3.2.2.1.1/09/IPIA/IUMEPLS/023) izstrādātās un izveidotās informācijas sistēmas. Projekts paredz arī paplašināt ārējo datu avotu loku un sadarbspēju datu apmaiņas risinājumu ieviešanā.

Projekta ieguvumi atspoguļoti tabulā:

|  |  |  |
| --- | --- | --- |
| **Sociālekonomiskais ieguvums** | **Ekvivalents naudas izteiksmē (euro)** | **Aprēķins** |
|
| 1. Darba laika izmaksu ietaupījums intervētājiem/ ekspertiem/ speciālistiem deinstitucionalizācijas (DI) klientu novērtējumu un individuālo atbalsta plānu (IAP) izstrādātājiem, veicot DI klientu novērtēšanu, izstrādājot un regulāri aktualizējot IAP uzlabotajā sistēmā SPOLIS  | 315 745,92 | Ietaupītais darba laiks intervētajiem /ekspertiem/ speciālistiem (T) – (168 h x 4 mēn. x 82 intervētāji/ eksperti) – 55 104 h |
| Vidējā alga stundā (A) – 5,73 *euro*/h |
| Projekta dzīvescikls, kad rodas izdevumi (P) – 1 gads |
| T x A x P = 55 104 x 5,73 x 1 = 315 745,92 *euro* |
| 2. Darba laika izmaksu ietaupījums pašvaldību sociālo dienestu un plānošanas reģionu darbiniekiem, apkopojot atskaites par DI novērtējumiem un IAP uzlabotajās sistēmās SPOLIS, LabIS, pašvaldību lietojumprogrammā SOPA | 256 474,80 | Ietaupītais darba laiks reģioniem (T1) – (168 h x 3 mēn. x 5 reģioni) – 2 520 h |
| Ietaupītais darba laiks pašvaldībām (T2) – (4 h x 10 560 pakalpojumi) - 42 240 h |
| Vidējā alga stundā (A) – 5,73 *euro*/h |
| Projekta dzīvescikls, kad rodas izdevumi (P) – 1 gads |
| (T1+T2) x A x P = (2 520 + 42 240) x 5,73 x 1 = 256 474,80 *euro* |
| 3. Darba laika izmaksu ietaupījums pašvaldību sociālo dienestu un plānošanas un reģionu darbiniekiem darbā ar DI atbalsta procesu atskaitēm uzlabotajās sistēmās SPOLIS, LabIS, pašvaldību lietojumprogrammā SOPA | 343 662,48 | Ietaupītais darba laiks reģioniem (T1) – (119 h x 12 reizes) - 1428 h |
| Ietaupītais darba laiks pašvaldībām (T2) – (238 h x 12 reizes) - 2856 h |
| Vidējā alga stundā (A) – 5,73 *euro*/h |
| Projekta dzīvescikls, kad rodas izdevumi (P) – 14 gads |
| (T1+T2) x A x P = (1428 + 2856) x 5,73 x 14 = 343 662,48 *euro* |
| 4. Citu izmaksu ietaupījums pašvaldībām un plānošanas reģioniem (samazinās papīra un pasta izdevumi) | 73 689,20 | Pakalpojuma saņēmēju skaits (S) – 7040 |
| Viens apstrādājamo anketu un IAP komplekta lpp. skaits 50 lpp x 9 eks (N) - 450 |
| Vienas lpp. izmaksas (C) – 0,02 *euro* |
| Projekta dzīvescikls, kad rodas izdevumi (P) – 1 gads |
| (V) ierakstītu vēstuļu izmaksas (skaits 119 pašvaldības x 4 reizes gadā x 1,55 *euro* ierakstītas vēstules x projekta dzīvescikls 14)=10 329,2 *euro* |
|  S x N x C x P+V=7040 x 450 x 0,02 x 1 + 10 329,2 = 73 689,2 *euro* |
| 5. Darba laika izmaksu ietaupījums uzņēmējiem, kas nodrošina sabiedrībā balstītu pakalpojumu sniegšanu DI klientiem, gatavojot atskaites un apstrādājot DI klientu informāciju elektroniskā formātā uzlabotajā informācijas sistēmā SPOLIS | 847 123,20 | Ietaupītais darba laiks pakalpojuma saņēmēja lietas izskatīšanai (T) – 10 560 pakalpojumi \* 1 h = 10 560 h |
| Vidējās stundas izmaksas privātā sektorā strādājošiem (I) – 5,73 *euro*/h |
| Projekta dzīvescikls (P) – 14 gadu |
|  T x I x P=10 560\* 5,73 \* 14 = 847 123,2 *euro* |
| 6. Darba laika izmaksu ietaupījums valsts finansēto sociālo pakalpojumu informācijas apstrādes procesā iesaistītajiem darbiniekiem, apstrādājot datus uzlabotajā informācijas sistēmā SPOLIS | 1 513 612,80 | Ietaupītais darba laiks atskaišu pārbaudei (T1) – 5760 h/gadā |
| Vidējās stundas izmaksas valsts pārvaldē strādājošiem (I 1) – 7,31 *euro*/h |
| Ietaupītais darba laiks atskaišu sagatavošanai (T2) – 11 520 h/gadā |
| Vidējās stundas izmaksas privātā sektorā strādājošiem (I2) – 5,73 *euro*/h |
| Projekta dzīvescikls (P) – 14 gadu |
| ((T1 x I1) + (T2 Xi2)) x P = (42 105,6 + 66 009,6) x 14 = 1 513 612,8 *euro* |

Projekta ietvaros projektējamie un attīstāmie informācijas sistēmu SPOLIS un LabIS risinājumi funkcionāli papildinās un pilnveidos iepriekšējos plānošanas periodos Eiropas reģionālās attīstības fonda līdzfinansēto projektu „Vienotās Labklājības informācijas sistēmas (LabIS), nozares centralizēto funkciju informācijas sistēmu un centralizētas IKT infrastruktūras attīstība” (Nr.3DP/3.2.2.1.1/12/IPIA/IUMEPLS/001) un „Sociālās politikas monitoringa sistēmas pilnveide – SPP vienotās informācijas sistēmas izstrāde, ieviešana un e-pakalpojumu attīstīšana” (Nr. 3DP/3.2.2.1.1/09/IPIA/IUMEPLS/023) izstrādātās un izveidotās informācijas sistēmas[[1]](#footnote-1). Projekts paredz arī paplašināt ārējo datu avotu loku un sadarbspēju datu apmaiņas risinājumu ieviešanā.

Izvērtējot projekta lietderību, tiek uzsvērts ieguvums pašvaldībām – elektronizējot DI procesus, pašvaldībām tiek ietaupīts laika un finanšu resurss. Savietojot datu avotu informāciju no PMLP Iedzīvotāju reģistra, VSAA Sociālās apdrošināšanas informācijas sistēmas SAIS, NVA Bezdarbnieku un darba meklētāju informācijas sistēmas BURVIS, VDEĀVK Invaliditātes informācijas sistēmas, SIVA profesionālās rehabilitācijas informācijas sistēmas, tehnisko palīglīdzekļu informācijas sistēmām, kas ir VSIA NRC Vaivari, LNB un LNS pārziņā, IeM IC Nepilngadīgo personu atbalsta informācijas sistēma un NVD e-veselības dati ar psihiatra atzinumu, kas nepieciešami sociālajiem darbiniekiem pakalpojuma piešķiršanai DI klientiem), pašvaldības un publiskā pārvalde iegūst kvalitatīvu informāciju par sniegtajiem pakalpojumiem, bet datu pirmavotu turētāji var operatīvāk reaģēt uz datu kļūdām, tās novēršot. Ieviešot automatizētu labklājības nozares statistikas datu ģenerēšanu sistēmā LabIS no LM informācijas sistēmām un tās padotības iestāžu datu bāzēm (VSAA, NVA, VDEĀVK, VBTAI, SIVA un VDI), pašvaldības iegūs precīzu ainu par iedzīvotāju vajadzībām un tiem sniegto sociālo atbalstu, ietaupot laika resursus datu pieprasījumiem no pirmavotiem un to manuālai apstrādei. Pēc provizoriskām aplēsēm ieguvumu un izmaksu attiecība (B/C) būs **1.19**, aprēķinos iekļaujot ietaupos iestāžu, pašvaldību un komersantu finanšu līdzekļus par dokumentu apriti papīra formātā, pasta izdevumus, kā arī pašvaldību sociālo dienestu darbinieku ietaupīto darba laiku deinstitucionalizācijas procesu īstenošanai nepieciešamo dokumentu apstrādei, lai pieņemtu lēmumus par pakalpojumiem (M1). Pilnveidojot informācijas sistēmas SPOLIS drošību ārējo lietotāju autentifikācijai, tiks ne tikai nodrošināta fizisko personu datu aizsardzība, bet arī samazināti iespējamie zaudējumi naudas izteiksmē, kas varētu rasties sistēmas zemā drošības līmeņa dēļ (M2). Papildinot informācijas sistēmu LabIS ar jauniem datu avotiem no ārējiem informācijas sistēmu resursiem, tās potenciālie lietotāji (pašvaldības, valsts pārvaldes iestādes un iedzīvotāji) ietaupīs laika un finanšu resursus, saņemot nepieciešamo papildu statistiku par labklājības nozari un pēc tam pieņemot pareizus lēmumus. Tā kā pašvaldību sociālo dienestu darbiniekiem tiek deleģēti papildu jauni darba pienākumi DI procesu īstenošanai, tad ietaupītās finanses un laika resursi, ko dod izstrādātā IKT atbalsta sistēma tiks novirzītas darbinieku atslodzei no dokumentu apstrādes un informācijas ieguves, tādējādi optimizējot darba laiku un izvairoties no virsstundu darba (M3). Nodrošinot komersantiem labklājības nozares statistikas datu pieejamību nepersonificētā līmenī, komersanti varētu piedāvāt jaunus pakalpojumus uz šīs informācijas bāzes, kā rezultātā valsts budžets tiks papildināts ar ieņemtajiem nodokļiem par komersantu sniegtajiem pakalpojumiem (M4).

Uzsākot pakāpenisku vienotas deinstitucionalizācijas procesu atbalsta sistēmas izstrādi, uzlabojot informācijas sistēmu SPOLIS, LabIS, SOPA un NPAIS funkcionalitāti, kā arī pievienojot citu datu avotu resursus un pārejot uz pilnībā elektronizētu dokumentu apriti starp valsts sektoru, pašvaldībām un komersantiem, kas iesaistīti deinstittucionalizācijas procesos, sociālekonomiskais ieguvums darba laika ietaupījuma un citu ieguvumu naudas izteiksmē ekvivalents būtu vidēji 223 353,89 *euro* gadā jeb 3 350 308 *euro* projekta dzīvescikla laikā (15 gadi), kas pārsniedz projekta īstenošanas un uzturēšanas izmaksas, kas ir 2 020 064 *euro*. Diskontētais neto ekonomiskais ieguvums piemērojot diskonta likmi 5% ir 2 555 017 *euro*.

Vides aizsardzības un

reģionālās attīstības ministrs Kaspars Gerhards

Vīza:

Valsts sekretārs Rinalds Muciņš

15.09.2016. 8:46

1803

Vides aizsardzības un reģionālās attīstības ministrijas

Elektroniskās pārvaldes departamenta

Informācijas sistēmu arhitektūras nodaļas

IKT pārvaldības procesu vadītāja

Lelda Kalniņa

67026576, lelda.kalnina@varam.gov.lv

Labklājības ministrija

ERAF projektu vadītāja

Inese Barbare

67021659, Inese.Barbare@lm.gov.lv

1. ERAF projekts „Vienotās Labklājības informācijas sistēmas (LabIS), nozares centralizēto funkciju informācijas sistēmu un centralizētas IKT infrastruktūras attīstība” (Nr.3DP/3.2.2.1.1/12/IPIA/IUMEPLS/001), īstenots 2012-2015 un ERAF projekts „Sociālās politikas monitoringa sistēmas pilnveide – SPP vienotās informācijas sistēmas izstrāde, ieviešana un e-pakalpojumu attīstīšana” (Nr. 3DP/3.2.2.1.1/09/IPIA/IUMEPLS/023), īstenots 2009-2015. [↑](#footnote-ref-1)